CELEX: 62012TN0436
Language: sk
Date: 2012-09-28 00:00:00
Title: Vec T-436/12: Žaloba podaná 28. septembra 2012 — Deutsche Rockwool Mineralwoll/ÚHVT — Ceramicas del Foix (Rock & Rock)

8.12.2012   
            
            
               SK
            
            
               Úradný vestník Európskej únie
            
            
               C 379/25
            
         Žaloba podaná 28. septembra 2012 — Deutsche Rockwool Mineralwoll/ÚHVT — Ceramicas del Foix (Rock & Rock)
   (Vec T-436/12)
   2012/C 379/43
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Deutsche Rockwool Mineralwoll GmbH & Co. OHG (Gladbeck, Nemecko) (v zastúpení: J. Krenzel, lawyer)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Ceramicas del Foix, SA (Barcelona, Španielsko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 10. júla 2012 vo veci R 495/2011-2 a
            
         
               —
            
            
               zaviazal žalovanému na náhradu trov konania.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: obrazová ochranná známka „Rock & Rock“ pre tovary a služby v triedach 2, 19 a 27 — ochranná známka Spoločenstva č. 3468774.
   
      Majiteľ ochrannej známky Spoločenstva: ďalší účastník konania pred odvolacím senátom.
   
      Účastník, ktorý sa domáha vyhlásenia neplatnosti: žalobkyňa.
   
      Odôvodnenie návrhu na vyhlásenie neplatnosti: návrh na vyhlásenie neplatnosti bol založený na relatívnych dôvodoch pre zamietnutie podľa článku 53 ods. 1 písm. a) v spojení s článkom 8 ods. 1 písm. b) nariadenia Rady č. 207/2009. Žiadateľ o zrušenie sa odvoláva na tieto staršie práva: zápis nemeckej ochrannej známky č. 30229274 pre slovnú ochrannú známku „Rock“ pre tovary a služby v triedach 1, 6, 7, 8, 17, 19, 37 a 42; zápis nemeckej ochrannej známky č. 30212141 pre slovnú ochrannú známku „MASTERROCK“ pre tovary a služby v triedach 17, 19 a 37; zápis nemeckej ochrannej známky č. 39920622 pre slovnú ochrannú známku „FIXROCK“ pre tovary v triedach 6, 17 a 19; zápis nemeckej ochrannej známky č. 2078534 pre slovnú ochrannú známku „FLEXIROCK“ pre tovary v triede 19; zápis nemeckej ochrannej známky č. 39732094 pre slovnú ochrannú známku „COVERROCK“ pre tovary v triedach 17 a 19; zápis nemeckej ochrannej známky č. 30306452 pre slovnú ochrannú známku „CEILROCK“ pre tovary v triedach 6, 17 a 19.
   
      Rozhodnutie výmazového oddelenia: zamietnutie návrhu na vyhlásenie neplatnosti.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia Rady č. 207/2009.